У нас вельмі добра развіты баявыя мастацтвы. Яны маюць на мэце не толькі вывучэнне баявых тэхнік, але і традыцый, японскай тэрміналогіі, знаёмства з усходняй культурай. Таму мы хочам пры падтрымцы мясцовых органаў улады і тэхнічнай дапамозе Хагакурэ арганізаваць у Віцебску паўнацэнны цэнтр, дзе можна вывучаць мастацтва чайнай цырымоніі, ікебаны, жывапісу і каліграфіі, вывучыць японскую мову. У Віцебску ёсць энтузіясты, якім цікавыя гэтыя напрамкі, трэба толькі прайсці адпаведнае навучанне. Гэта патрабуе часу і цярпення, тым больш што ўсходнія людзі, як вядома, не любяць спяшацца- растлумачыў Генадзь Фралоў. 